TV3 Casting søger seks mænd til optagelse med Nordisk film, der falder ind under de her kriterier: 'Du ser lidt slatten eller doven eller fedladen eller uduelig eller usoigneret eller træt ud'.

De søger en statist i en TV-promo til en dansk tv-kanal, der handler om et lægetjek af en kvinde på en kaserne til Forsvarets dag, det skriver TV3 Casting på deres hjemmeside.

De har også slået opslaget op på Facebook. Opslaget på TV3 casting Facebookside er hurtigt blevet populært på det sociale medie, hvor over 4.000 har tagget deres venner og bekendte i opslagets kommentarfelt.

De mange tags er måske fordi, at facebook-brugerne tænker, at deres venner ville være gode i rollen. En bruger skriver f.eks. 'Den passer jo spot on på dig.' og en anden 'Her har du din store chance'.

Dog kræves det ikke i følge dem, at din numse er pæn, eller du kan sige nogle replikker. Derimod skal du være klar på 'seksuelle undertoner' og blive filmet uden tøj på - dog ikke med blottet 'penis', som de skriver.

Så hvis det er dig eller en du kender, som gerne vil søge denne her rolle, skal du skynde dig, da fristdatoen er 11 maj.